Z A P I S N I K
23. sjednice Vijeća Mjesnog odbora Gornja Dubrava,
održane 27. ožujka 2023.
u prostoru objekta mjesne samouprave Dravska 4,
s početkom u 20,00 sati




NAZOČNI ČLANOVI VIJEĆA: Ivica Škalfa, Davor Mačukat, Gabrijela Divković, Slavko Klarić

NENAZOČNI ČLANOVI VIJEĆA: Minea Tatić, Ivana Jerbić, Siniša Senad Musić


Predsjedava: Davor Mačukat, predsjednik Vijeća.

Zapisnik vodi: Slavko Klarić, potpredsjednik Vijeća



Predsjednik konstatira da je nazočno 4 od ukupno 7  članova Vijeća, što znači da Vijeće može pravovaljano odlučivati, te otvara 23. sjednicu Vijeća Mjesnog odbora.

Bez rasprave, jednoglasno, Vijeće prihvaća tekst Zapisnika 22. sjednice Vijeća., bez izmjena.

Na prijedlog predsjednika Vijeća, jednoglasno se utvrđuje dopuna dnevnoga reda:
1. Preraspodjela sredstava za održavanje nerazvrstanih cesta putem Plana malih komunalnih akcija Mjesnog odbora Gornja Dubrava – donošenje zaključka
2. Regulacija semafora u Ulici Rudolfa Kolaka – donošenje zaključka

Na prijedlog predsjednika Vijeće jednoglasno utvrđuje

DNEVNI RED:

1. Prijedlog za otkup zemljišta za izgradnju dječjeg parka – donošenje zaključka
2. Zahtjev za povremeno korištenje prostora mjesne samouprave, Dravska 4, za potrebe Domovinskog pokreta – donošenje zaključka
3. Preraspodjela sredstava za održavanje nerazvrstanih cesta putem Plana malih komunalnih akcija Mjesnog odbora Gornja Dubrava – donošenje zaključka
4. Regulacija semafora u Ulici Rudolfa Kolaka – donošenje zaključka
5. Pitanja, prijedlozi i obavijesti.


Ad 1. Prijedlog za otkup zemljišta za izgradnju dječjeg parka

U raspravi sudjeluju: svi prisutni članovi 

Vijeće jednoglasno donosi

Z A K LJ U Č A K
o prijedlogu za otkup zemljišta za izgradnju dječjeg parka


I. Vijeće Mjesnog odbora Gornja Dubrava planira uređivati dječje igralište na zemljištu oznake k.č. 2187/1 k.o. Dubrava u ulici Mramorni prilaz. 

II. U prilogu  dostavljamo gruntovni i katastarski izvadak za navedenu česticu koji nisu usklađeni po površini, obliku, načinu korištenja niti po vlasništvu.

III. Slijedom navedenoga, moli se korekcija navedenoga kako bi se stvorili uvjeti da Vijeće navedenu parcelu uredi u dječje igralište.

IV. Ovaj zaključak dostavlja se Vijeću Gradske četvrti Gornja Dubrava na daljnje postupanje.





Ad 2. Zahtjev za povremeno korištenje prostora mjesne samouprave, Dravska 4, za potrebe Domovinskog pokreta

U raspravi sudjeluju: svi prisutni članovi 

Vijeće jednoglasno donosi



Z A K LJ U Č A K
o davanju na povremeno korištenje prostora mjesne samouprave


I. Vijeće Mjesnog odbora  Gornja Dubrava odobrava povremeno korištenje prostora u objektu mjesne samouprave Gornja Dubrava, Dravska 4, Domovinskom pokretu.

II. Prostor će se koristiti prvi petak u mjesecu od 19,00 do 21,00 sat.




Ad 3. Preraspodjela sredstava za održavanje nerazvrstanih cesta putem Plana malih komunalnih akcija Mjesnog odbora Gornja Dubrava

U raspravi sudjeluju: svi prisutni članovi 
Vijeće većinom glasova donosi

Z A K LJ U Č A K
o prijedlogu za preraspodjelu sredstava za održavanje nerazvrstanih cesta putem Plana malih komunalnih akcija Mjesnog odbora Gornja Dubrava

I. [bookmark: _GoBack]Razmotren je prijedlog predsjednika Vijeća Gradske četvrti Gornja Dubrava za preraspodjelom sredstava za održavanje nerazvrstanih cesta putem Plana malih komunalnih akcija Mjesnog odbora Gornja Dubrava za potrebe asfaltiranja na području Mjesnog odbora Klaka (Ljubuška ulica 66a-66f, Ljubuška ulica 68-68h, Celovečki IV odvojak, Celovečki V odvojak) u iznosu od 35.000,00 €.

II. Vijeće traži službeni zahtjev za preraspodjelu navedenih sredstava.


Ad 4. Regulacija semafora u Ulici Rudolfa Kolaka

U raspravi sudjeluju: svi prisutni članovi 

Vijeće jednoglasno donosi

Z A K LJ U Č A K
o prijedlogu za regulaciju semafora U Ulici Rudolfa Kolaka

I. Razmotrena je potreba za novom regulacijom semafora u Ulici Rudolfa Kolaka od križanja Dravske ulice i Ulice Rudolfa Kolaka prema Dankovečkoj ulici.

II. Vijeće traži od Gradskog ureda za obnovu, prostorno uređenje, izgradnju grada, graditeljstvo, komunalne poslove i promet da napravi prometnu analizu prometnog toka i predloži najbolji način za sinkronizaciju semaforizacije na navedenoj lokaciji.



Ad 5.  Pitanja, prijedlozi i obavijesti.

Predložena je izgradnja street workout parka u sklopu OŠ Žuti brijeg.
Za navedeno tražiti će se službena zamolba OŠ Žuti brijeg.

Dovršeno u 22,00 sata. 

KLASA: 024-08/23-003/634
URBROJ: 251-13-11-5/010-23-2

U Zagrebu, 27. ožujka 2023.

Zapisnik sastavila prema bilješkama
Nataša Zadro, sručni referent za rad tijela mjesne samouprave
								
                                                                               Predsjednik Vijeća Mjesnog odbora

                                                                                             Davor Mačukat

